text: Stórir partar av vindorkuvinnuni í Evropa hava avbjóðingar at dragast við. Orsøkirnar eru fleiri eitt nú væntandi inntøka. Tað hendir í eini tíð, har lond, sum hava góð ráð, skrúva upp fyri stuðlinum, nú stórar íløguavgerðir skulu takast.
text: #000002
text: Hetta skrivar danski netmiðilin EnergiWatch, sum komandi vikur fer at varpa ljós á støðuna í vindorkuvinnuni. Tað hendir um somu tíð, sum orkan frá vindmyllum á landi og til havs er ein av berandi súlunum í grøna orkuskiftinum.
text: #000003
text: Høvuðsorsøkirnar til støðuna í hesi so týðandi grønu vinnuni eru vaksandi útreiðslur, inflatión og trýst frá kappingarneytum í londum, sum fáa statsstuðul. Tað eru so gott sum allir veitarabólkar til hesa risastóru vinnu, sum stríðast við at fáa tað at mæla runt í hesum árum. EnergiWatch skrivar, at vinnan skal til at taka støðu til stórar íløgur í eini tíð, har inntøkurnar í vindvinnuni eru nærum horvnar.
text: #000004
text: Støðan er so mikið álvarssom, at tey bæði vinnufeløgini Green Power Denmark og DI Energi taka hana í størsta álvara. Bæði í Evropa og kring heimin annars stendur vindorkan til at verða útbygd nógv komandi árini. Til tess skulu sera stórar íløgur gerast í eini tíð, har útreiðsluvøksturin økist og inflatión ger seg galdandi um somu tíð. Og har onnur lond geva stór ískoyti sum stuðul til vinnuna verður torført at taka kappingina upp í londum uttan stórvegis stuðul.
text: #000005
text: Taka vit Danmark, so liggja vindmyllur ovast á ynskilistanum hjá politikarunum og stjórnini yvir framtíðar grønar orkuloysnir, sum skulu sleppa okkum undan CO2 útláti. Hóast stórar útbyggingar eitt nú í londunum kring Norðsjógvin, so hevur tað kortini gingið skeiva vegin at fáa gongd á byggingina av myllum m.a. orsakað av drúgvu viðgerðartíðini í almennu skipanini. Í 2022 minkaði talið av sáttmálum til nýggjar vindmyllur við 47% sammett við árið frammanundan.
text: #000006
text: Í Evropa standa vindmyllur til eina framleiðsluorku uppá 80 GW í bíðistøðu. Tvs. at verkætlanir og tíðarætlan ganga als ikki hond í hond. Stjórarnir í bæði Green Power Denmark og DI Energi siga, at tað hevur skund at fáa broytt og bøtt um støðuna. Útlit eru m.a. til stórar stórar útbjóðingar til havvind, og feløgini mugu vera til reiðar við bæði vørum og tænastum til at gera stóru sáttmálarnar til veruleika í framtíðini.
text: #000007
text: Varastjórin í DI Energi, Troels Ranis sigur við EnergiWatch, at stórar útbyggingar av vindorkuni, sum liggja fyri framman, standa ikki mát við ta kreppu, sum ídnaðurin er í. Øll spyrja hvønn annan, nær gjøgnumbrotið kemur, nær vit fara at forvinna pengar aftur og nær vit aftur kunnu gera íløgur sigur Troels Ranis. Í Danmark eru havvindútboð uppá 9-14 GW á tekniborðinum og í Evropa er gongdin tann sama. Øll tosa um vindorku men støðan er tann, at bíðað verður eftir, at hon skal loysa seg og geva yvirskot.
text: #000008
text: Um somu tíð sum hetta er støðan í Danmark og Evropa annars, so merkist trýstið frá stuðulskipanum í bæði USA og Kina, sum stuðla teirra egnu vindídnaði. USA hevur júst samtykt lóg um eina stuðulskipan, "Inflation Reduction ACT" ella IRA, sum sprænir mia. av dollarum inn í orkuvinnuna, og í Kina verður eisini latin almennur stuðul til orkufyritøkur. Tað gevur eina órættvísa kapping sigur Jan Hylleberg, varastjóri í Green Power Danmark við EnergiWatch.
text: #000009
text: Hann fer so langt sum at bera ótta fyri, at stuðulsskipaninar í USA og Kina kunnu heilt seta fót fyri vindorkuvinnunum í Danmark og Evropa sum heild.
text: #000010
text: -Um vit ikki gera tað vit kunnu fyri at tryggja okkum, at tann tøknin, sum skal nýtast, kemur frá evropeiskum fyritøkum, eri eg ikki í iva um, at vit fara at síggja kinverskar vindmyllur í donskum sjógvi sigur Jan Hylleberg.
text: #000011
text: Helvtin av orkuni frá vindmyllulundum fer til spillis
text: #000017
text: Regin Mittún nýggjur fíggjarstjóri hjá Magn
text: #000018
text: Oljuprísur uppá 100 dollarar í eygsjón
text: #000019
text: Russland sendir oljutangaskip norður um Sibiria
text: #000020
text: Byggja heimsins størstu vindmylnuhøll í Esbjerg
text: #000021
text: Bera ótta fyri nýggjum grønum brennievnum
text: #000022
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000026